Operabase

Operabase הוא אתר אינטרנט אשר מציג מידע אודות בתי אופרה, הופעות אופרה, חברות הפקה, מבצעים ומבצעות (בזמרה, בניצוח ובנגינה) ועוד.

מדובר באחד מאתרי האינטרנט המקיפים ביותר בתחום זה. האתר גם כולל פירוט של סטטיסטיקות שונות.

האתר הוקם בידי חובב האופרה האנגלי ואיש התכנות מייק גיב. בתחילה כתחביב, אך לאחר שלוש שנים נהפך תחזוק האתר למשרה מלאה.

מגזין Opera magazine  הגדיר את האתר כ"מקור המידע המקיף ביותר על פעילות אופראית".

אודות האתר
אתר Operabase מתעד פעילות אופראית מאז שנת 1996, ואסף מידע על 600,000 הופעות, 3000 בתי אופרה ותיאטרונים. האתר נתמך ב-34 שפות.

רוב התוכן באתר הוא חינמי, עם התמקדות בנושאים הבאים:
חיפוש אמנים, שם האופרה, מלחין, עיר, חברת אופרה, תאריך או שילוב ביניהם
חיפוש עם השלמה אוטומטית 
חיפוש במספר רב של שפות
מידע גאוגרפי עם מפות אינטראקטיביות

האתר גם משתף פעולה עם מספר מגזינים המסקרים פעילות אופראית - Opera  הבריטי, OPER! Magazin הגרמני, Opéra Magazine הצרפתי וÓpera Actual הספרדי.

בנוסף, האתר מציע (בתשלום) כלי חיפוש וסטטיסטיקה שונים לסוכנים, אמנים וארגונים.

קישורים חיצוניים


 דף הבית של אתר האינטרנט של Operabase

קטגוריה:אתרי אינטרנט שהושקו ב-1996
קטגוריה:אופרה